আকাশে উড়বেন হৃত্বিক-দীপিকা! কবে আসছে ‘ফাইটার-২’? দেখে নিন মেগা আপডেট

ওয়েব ডেস্ক: বলিউডে (Bollywood) ‘ফাইটার-২’ (Fighter-2) নিয়ে জল্পনা চলছিল জোরকদমে, কিন্তু শেষ পর্যন্ত সেই আশায় আপাতত জল ঢেলে দিলেন নির্মাতারা। ‘ফাইটার’ ছবিটি মুক্তির পর বক্স অফিসে প্রত্যাশামতো ঝড় না তুললেও, হৃত্বিক রোশন (Hrithik Roshan) এবং দীপিকা পাডুকোনের (Deepika Padukone) রসায়ন ও অভিনয় দর্শকমহলে যথেষ্ট প্রশংসিত হয়েছিল। সেই কারণেই সিক্যুয়েল নিয়ে আগ্রহ ছিল তুঙ্গে। তবে এখন শোনা যাচ্ছে, ‘ফাইটার ২’-এর কোনও পরিকল্পনাই আপাতত নেই।

পরিচালক সিদ্ধার্থ আনন্দ (Siddharth Anand) এবং হৃতিক—দু’জনের কেউই সিক্যুয়েল নিয়ে কোনও আলোচনায় বসেননি বলেই জানা গিয়েছে। ঘনিষ্ঠ সূত্রের দাবি, ‘ফাইটার ২’ নিয়ে যে গুঞ্জন ছড়িয়েছিল, তা সম্পূর্ণ ভিত্তিহীন। ফলে আপাতত এই ফ্র্যাঞ্চাইজির পরবর্তী অধ্যায় নিয়ে ভক্তদের অপেক্ষা আরও দীর্ঘ হচ্ছে।

আরও পড়ুন: আবার খুশির খবর! দ্বিতীয়বার বাবা-মা হতে চলেছেন দীপিকা-রণবীর

তবে সিক্যুয়েলের অনিশ্চয়তার মাঝেই অন্য কারণে খবরের শিরোনামে উঠে এসেছেন হৃতিক। হলিউড তারকা রায়ান গসলিংইয়ের সঙ্গে তাঁর এক ভার্চুয়াল কথোপকথন এখন নেটদুনিয়ায় ভাইরাল। সেই আড্ডায় মহাকাশ, বিজ্ঞান এবং গল্প বলার ধরণ নিয়ে আলোচনা করেন দুই অভিনেতা। গসলিংয়ের আসন্ন ছবি ‘প্রজেক্ট হেল মেরি’র প্রশংসা করতে গিয়ে হৃতিক তাঁর নিজের আইকনিক ছবি ‘কোয়ি মিল গেয়া’র প্রসঙ্গও তোলেন। দু’জনেই একমত হন যে, সায়েন্স ফিকশন ঘরানার সিনেমা বিশ্বজুড়ে দর্শকদের সহজেই আকৃষ্ট করতে পারে।